พอดีปัสสาวะมีคราบขาวๆออกมาไม่ได้เป็นทุกครั้งค่ะ มีสิทธิจะเป็นโรคไตมั้ยคะ เป็นคราบแบบฝุ่นนิดๆค่ะ ไม่เยอะมีนิดเดียว ถ้าสังเกตในโถส้วมจะไม่เห็นค่ะ แต่พอดีฉี่ใส่แก้วแล้วมันเห็น ไม่มีอาการผิดปกติใดๆอีกค่ะ
สวัสดีค่ะ อาการปัสสาวะแล้วเห็นคราบขาวๆออกมาดังกล่าวมานั้น อาจจะเกิดจาก การมีทางเดินปัสสาวะอักเสบหรือติดเชื้อ ทำให้ปัสสาวะดูขุ่นมากขึ้น อาจมีปัสสาวะแล้วแสบ ปัสสาวะขัดหรือเป็นเลือดปนได้ สาเหตุอื่นๆเช่นการมีโปรตีนในปัสสาวะซึ่งอาจสัมพันธ์กับการเป็นโรคไตอักเสบหรือไตวายจากสาเหตุต่างๆ หรือเป็นตกขาวผิดปกติที่ออกมาปนกับปัสสาวะเบื้องต้นสังเกตอาการ และดื่มน้ำมากๆ ไม่กลั้นปัสสาวะ หากปัสสาวะมีคราบขาวตลอด เป็นฟอง มีตัวบวม ขาบวมมากขึ้น ปัสสาวะขัดหรือขุ่นมาก ควรไปพบแพทย์เพื่อตรวจปัสสาวะให้ได้การวินิจฉัยที่แน่ชัดต่อไป